Zbornik radova Pravnog fakulteta u Nišu
<s>Zbornik radova Pravnog fakulteta u Nišu je recenzirani naučni časopis čiji je izdavač Pravni fakultet Univerziteta u Nišu.</s>

<s>O časopisu 
Prema Pravilniku o kategorizaciji i rangiranju naučnih časopisa Ministarstva prosvete, nauke i tehnološkog razvoja Republike Srbije, Zbornik radova Pravnog fakulteta u Nišu spada u vodeće časopise nacionalnog značaja (M51).</s><s>Redovni brojevi časopisa sadrže naučne članke, sudsku praksu, prikaze knjiga i konferencija, polemike, studentske radove, i priloge saradnika iz zemlje i inostranstva.</s><s>Povremeno se publikuju tematski i prigodni brojevi časopisa koji obrađuju značajne i aktuelne pravne događaje.</s><s>Radovi se uobičajeno objavljuju na srpskom jeziku, a sadržaj i rezime članka prevedeni su na engleski jezik.</s><s>Radovi mogu biti publikovani na engleskom, ruskom, francuskom i nemačkom jeziku.</s><s>Objavljuje se kvartalno.</s>

<s>Istorijat 
Časopis Zbornik radova Pravnog fakulteta u Nišu objavljuje se u kontinuitetu od 1962. godine.</s><s>U periodu 1962—1967. godina publikovan je kao zajednička sveska tadašnjeg Pravno-ekonomskog fakulteta u Nišu pod nazivom Zbornik radova Pravno-ekonomskog fakulteta.</s><s>U školskoj 1968/69. godini časopis menja naziv u Zbornik radova, a potpisuje ga Pravni odsek Pravno-ekonomskog fakulteta u Nišu.</s><s>Od školske 1970/71. godine, nakon osnivanja Pravnog fakulteta kao samostalne visokoškolske institucije u sastavu Univerziteta u Nišu, časopis izlazi pod nazivom Zbornik radova Pravnog fakulteta u Nišu.</s>

<s>Periodičnost izlaženja 
Periodičnost izlaženja časopisa se menjala.</s><s>U periodu 1962—1991. godine časopis izlazi godišnje, u periodu 1992—2001. godine objavljuje se kao dvobroj, a od 2002. godine dinamičnost izlaženja raste.</s><s>Do 2006. godine izlazi godišnje, od 2007. dva puta godine godišnje a od 2014. godine, odlukom Redakcije, Zbornik radova Pravnog fakulteta publikuje se tri puta godišnje.</s>

<s>Urednici 
Hronološki pregled nastavnika koji su uređivali časopis:</s>

<s>Članovi Redakcionog odbora iz zemlje 
 Prof. dr Dragan Nikolić
 Prof. dr Nevena Petrušić
 Prof. dr Miroslav Lazić
 Prof. dr Marina Dimitrijević
 Prof. dr Nebojša Raičević
 Doc. dr Dušica Miladinović Stefanović</s>

<s>Članovi Redakcionog odbora iz inostranstva 
 Prof. dr Mihael Gajstlinger, Pravni fakutet Univerziteta u Salcburgu, Austrija
 Prof. dr Ivanova Svetlana Anatolьevna, Finansijski univerzitet Vlade Ruske federacije
 Prof. dr Sašo Georgijevski, Pravni fakultet Justinijan Prvi, Skoplje, Makedonija
 Dr Grucina Lюdmila Юrьevna, Finansijski univerzitet Vlade Ruske federacije
 Prof. dr Anatoliй Kapustin, Finansijski univerzitet Vlade Ruske federacije
 Prof. dr Izabel S. Markus, Pravni fakultet Bafalo Univerziteta, Bafalo, SAD
 Akademik Selivon Nikolaй Fedosovič, Međunarodni trgovinski arbitražni sud pri Privredno-industrijskoj komori Ukrajine
 Prof. dr Šagieva Rozalina Vasilьevna, Akademija advokature i notarijata Ruske federacije</s>

<s>Elektronski oblik časopisa 
Pored štampanog izdanja, Zbornik radova Pravnog fakulteta u Nišu postoji i u elektronskom obliku i nalazi se u otvorenom pristupu, u punom tekstu.</s><s>Na taj način doprinosi se povećanju vidljivosti, prepoznatljivosti naziva časopisa i povećanju citiranosti članaka.</s><s>Kompletan sadržaj svih brojeva dostupan je neograničenom broju individualnih korisnika i insticutija, bez traženja prethodne saglasnosti za čitanje, preuzimanje, umnožavanje i razmenu.</s><s>Elektronska verzija časopisa nalazi se na zvaničnom sajtu Pravnog fakulteta.</s>

<s>Indeksiranje u bazama podataka 
Za evaluaciju naučno-istraživačkog rada i procenu naučnog doprinosa poseban značaj ima indeksiranje u bibliografskim bazama podataka.</s><s>Zbornik radova Pravnog fakulteta u Nišu se indeksira u sledećim bazama:
 EBSCO (Legal Souce)
 HeinOnline
 Directory of Open Access Journals (DOAJ)
 CEEOL (Central and Eastern European Online Library)
 ScIndeks
 Google Scholar
 WorldCat (OCLC)</s>

<s>Vidi još 
 Pravni fakultet Univerziteta u Nišu 
 Biblioteka Pravnog fakulteta Univerziteta u Nišu 
 Univerzitet u Nišu</s>

<s>Reference</s>

<s>Nastanci 1960.</s><s>Srpski časopisi
Naučni časopisi
Pravo
Univerzitet u Nišu
Nauka i tehnologija u Srbiji</s>

